《司马悔山即和司马承祯山居洗心韵》
清代·叶士宽

山中云霞古，山外草树腥。出山猿鹤寂，还山梦魂清。

流水断复续，空谷幽而明。坐我石榻稳，著我罗衣轻。

眼中何所见，太古苔痕青。耳中何所闻，绝顶波涛声。

吾心既已洗，谁博浮埃名。无求安有悔，遗身自忘情。

岂必三山去，即此凌青冥。

作者简介：（ 1689—1755）江苏吴县人，字映庭。康熙五十九年举人。雍正四年，试取内阁中书，历山西定襄知县、潞安知府、浙江绍兴知府，至宁绍台道。在官办事务求便民，赈灾不遗余力。有《浙东水利书》。